# Leonard Dickson

Leonard Dickson (anglès: Leonard Eugene Dickson) (Independence, 22 de gener de 1874 - Harlingen, 17 de gener de 1954) va ser un matemàtic texà, professor de la universitat de Chicago.

## Vida i obra

Tot i que nascut a Iowa, la família es va traslladar a Cleburne (Texas) on va passar la seva infància i tota la vida es va sentir un texà. Va estudiar, sota la influència de George Bruce Halsted, a la universitat de Texas en la qual es va graduar el 1893 i va obtenir el màster el 1894. El dos anys següents va estudiar a la universitat de Chicago, arribant a ser el primer doctorat en matemàtiques d'aquesta universitat sota la direcció d'Eliakim Hastings Moore el 1896. El curs següent (1896-97) va ampliar estudis amb Sophus Lie a la universitat de Leipzig i amb Camille Jordan a la universitat de París.
El 1900, després d'haver estat un curs com a docent a cadascuna de les universitats de Berkeley i Texas, va retornar com a professor a la universitat de Chicago en la qual va fer tota la seva carrera acadèmica fins que es va jubilar el 1939. En jubilar-se, va retornar a Cleburne i va interrompre totalment les seves recerques, dedicant-se exclusivament a les seves aficions: el bridge, el tenis i el billar.
Dickson va ser un prolífic investigador i escriptor: 18 llibres i prop de 300 articles a revistes científiques ho acrediten. A més, va dirigir 67 tesis doctorals, va ser editor de les revistes American Mathematical Monthly i Transactions of the American Mathematical Society i va ser president d'aquesta societat el bienni 1916-1918.
El seu deixeble Abraham Adrian Albert va editar les seves obres escollides en sis volums el 1975 i 1983.
La obra de Dickson es va centrar en el camp de la teoria de nombres, essent els seus llibres més reconeguts History of the Theory of Numbers (tres volums: 1919, 1920 i 1923) i Algebren und ihre zahlentheorie (Àlgebres i les seves teories de nombres) (en alemany, 1927; versió revisada d'un llibre anterior, Algebras and Their Arithmetics, 1923).

## Referències

* ↑ Fenster, 1999, p. 160.
* ↑ Fenster, 1997, p. 12.
* ↑ Parshall, 1991, p. 8.
* ↑ Yan, 2002, p. 303.
* ↑ Fenster, 1999, p. 161.
* ↑ Dickson, 1975, p. x.
* ↑ Fenster, 1999, p. 176.
* ↑ Fenster, 1998, p. 122.

## Bibliografia

* Albert, Abraham Adrian. «Leonard Eugene Dickson». A: The National Academies Press. Biographical Memoirs: Volum 63 (en anglès). National Academy of Sciences, 1994, p. 88-111. ISBN 978-0-309-04976-4.
* Dickson, Leonard. Albert, Abraham Adrian (editor). The Collected Mathematical Papers of Leonard Eugene Dickson (6 volums) (en anglès). Chelsea Publishing Co., 1975. ISBN 978-0-8284-0273-6.
* Fenster, Della Dumbaugh «Role Modeling in Mathematics: The Case of Leonard Eugene Dickson (1874–1954)» (en anglès). Historia Mathematica, Vol. 24, Num. 1, 1997, pàg. 7-24. DOI: 10.1006/hmat.1997.2120. ISSN: 0315-0860.
* Fenster, Della Dumbaugh «Leonard Eugene Dickson and his work in the Arithmetics of Algebras» (en anglès). Archive for History of Exact Sciences, Vol. 52, Num. 2, 1998, pàg. 119–159. DOI: 10.1007/s004070050014. ISSN: 0003-9519.
* Fenster, Della Dumbaugh «Leonard Dickson's History of the Theory of Numbers: An historical study with mathematical implications» (en anglès). Revue d'histoire des mathématiques, Vol. 5, Num. 2, 1999, pàg. 159-179. DOI: 10.24033/rhm.87. ISSN: 1262-022X.
* Parshall, Karen V.H. «A study in group theory: Leonard Eugene Dickson's Linear Groups» (en anglès). The Mathematical Intelligencer, Vol. 13, Num. 1, 1991, pàg. 7-11. DOI: 10.1007/BF03024065. ISSN: 0343-6993.
* Yan, Song Y. Number Theory for Computing (en anglès). Springer, 2002. ISBN 3-540-43072-5.

## Enllaços externs

* O'Connor, John J.; Robertson, Edmund F. «Leonard Dickson» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Calinger, Ronald S. «Dickson, Leonard Eugene». Complete Dictionary of Scientific Biography, 2008. [Consulta: 5 octubre 2019]. (anglès)
* Watkins, Matthew R. «Leonard Eugene Dickson». Celebratio Mathematica, 2019. [Consulta: 6 octubre 2019]. (anglès)